stanford-oval/wikipedia huggingface dataset:
มัทมอนส์
สถานะของภูเขาไฟ

การสำรวจด้วยเรดาร์ของยานแมเจลแลนเผยหลักฐานความเคลื่อนไหวเมื่อไม่นานมานี้ของมัทมอนส์ หลักฐานที่ว่าคือร่องรอยการตกของเถ้าภูเขาไฟบริเวณปากปล่องและด้านทิศเหนือของภูเขาไฟ สิ่งหนึ่งบนดาวศุกร์ที่ทำให้นักธรณีวิทยาดาวเคราะห์ (planetary geologist) ฉงนใจคือ ความเข้มข้นของก๊าซซัลเฟอร์ไดออกไซด์ (SO2) และมีเทน (CH4) ระหว่างชั้นบรรยากาศระดับกลางและระดับสูงของดาวศุกร์แตกต่างกันอย่างมีนัยสำคัญ ข้อมูลดังกล่าวได้จากการสำรวจวิเคราะห์บรรยากาศโดยกลุ่มยานสำรวจไพโอเนียร์วีนัส (Pioneer Venus) เมื่อต้นทศวรรษที่ 1980 นักวิทยาศาสตร์สันนิษฐานว่าในอดีต มัทมอนส์อาจเกิดการปะทุแบบพลิเนียน แล้วปล่อยแก๊สภูเขาไฟจำนวนมากขึ้นสู่บรรยากาศดาวศุกร์
ถึงแม้ว่าดาวศุกร์ยังมีภูเขาไฟปะทุอยู่ทั่วไป แต่สำหรับมัทมอนส์แล้ว นักวิทยาศาสตร์ยังไม่สามารถระบุได้ชัดเจนว่าตอนนี้มีการปะทุอยู่หรือไม่
แหล่งข้อมูลอื่น

PIA00254: Venus - 3-D Perspective View of Maat Mons (มุมมองทัศนมิติ 3 มิติของภูเขาไฟมัทมอนส์) โดยองค์การนาซา (อังกฤษ)
มัมมี่

La doncella มัมมี่ (หญิงสาว) เก่าแก่ที่ถูกพบในประเทศอาร์เจนตินา ปี 1999
มัมมี่ (อังกฤษ: Mummy) คือศพที่ดองหรือแช่ในน้ำยาพิเศษในประเทศอียิปต์ พันทั่วทั้งร่างกายด้วยผ้าลินินสีขาว เพื่อเป็นการรักษาสภาพของศพเพื่อรอการกลับคืนร่างของวิญญาณผู้ตาย ตามความเชื่อของชาวอียิปต์โบราณ คำว่า "มัมมี่" มาจากคำว่า "มัมมียะ" (Mummiya) ซึ่งเป็นคำในภาษาเปอร์เซีย มีความหมายถึงร่างของซากศพที่ถูกดองจนกลายเป็นสีดำ โดยชาวอียิปต์โบราณจะทำมัมมี่ของฟาโรห์และเชื้อพระวงศ์ทุกพระองค์ และนำไปฝังในลักษณะแนวนอนภายใต้พื้นแผ่นทรายของอียิปต์ อาศัยแรงลมที่พัดผ่านในแถบทะเลทรายอาระเบียและทะเลทรายในพื้นที่รอบบริเวณของอียิปต์ เพื่อป้องกันการเน่าเปื่อยของซากศพที่อาบด้วยน้ำยาบอสตอกธัน
ในอียิปต์โบราณมีความเชื่อเกี่ยวกับเรื่องของชีวิตหลังความตาย เกี่ยวกับการหวนกลับคืนร่างของวิญญาณ โดยมีความเชื่อว่าเมื่อวิญญาณออกจากร่างไปชั่วระยะเวลาหนึ่งจะหวนกลับคืนสู่ร่างเดิมของผู้เป็นเจ้าของ จึงต้องมีการถนอมและรักษาสภาพของร่างเดิม โดยการแช่และดองด้วยน้ำยาบีทูมิน ซึ่งจะช่วยรักษาและป้องกันไม่ให้ซากศพเน่าเปื่อยผุผังไปตามกาลเวลา
ดูเพิ่ม

สุสานมัมมีแห่งพาเลอร์โม
มัวร์เฮเวน

| มัวร์เฮเวน |
| --- | --- |
นคร
Glades County Courthouse
ตำแหน่งในเกลดส์เคาน์ตีและรัฐฟลอริดา
พิกัด: 26°50′N 81°6′W﻿ / ﻿26.833°N 81.100°W﻿ / 26.833; -81.100
ประเทศ: สหรัฐอเมริกา
รัฐ: ฟลอริดา
เคาน์ตี: เกลดส์เคาน์ตี
พื้นที่
 • ทั้งหมด: 1.2 ตร.ไมล์ (3 ตร.กม.)
 • พื้นดิน: 1.1 ตร.ไมล์ (2.8 ตร.กม.)
 • พื้นน้ำ: 0.1 ตร.ไมล์ (0.2 ตร.กม.)
ความสูง: 13 ฟุต (4 เมตร)
ประชากร (2000)
 • ทั้งหมด: 1,635 คน
 • ความหนาแน่น: 1,362.5 คน/ตร.ไมล์ (545 คน/ตร.กม.)
เขตเวลา: UTC-5 (ตะวันออก (EST))
 • ฤดูร้อน  (เวลาออมแสง): UTC-4 (EDT)
รหัส ZIP: 33471
รหัสพื้นที่: 863
FIPS code: 12-46550
GNIS feature ID: 0287104
เว็บไซต์: http://www.moorehaven.org
มัวร์เฮเวน (อังกฤษ: Moore Haven) เป็นนครที่ตั้งอยู่ในเกลดส์เคาน์ตี รัฐฟลอริดา ประเทศสหรัฐอเมริกา นครนี้มีประชากร 1,635 คนในสำมะโนสหรัฐ พ.ศ. 2543 แต่ใน พ.ศ. 2547 ประชากรได้ถูกบันทึกไว้ที่ 1,726 คน มัวร์เฮเวนยังเป็นเมืองหลวงของเกลดส์เคาน์ตี
มัลกี มักคาย

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  แมลคัม จอร์จ มักคาย
วันเกิด:   (1972-02-19) 19 กุมภาพันธ์ ค.ศ. 1972 (52 ปี)
สถานที่เกิด:  เบลส์ฮิลล์ สกอตแลนด์
ส่วนสูง:  6 ft 2 in (1.88 m)
ตำแหน่ง:  กองหลัง
สโมสรเยาวชน
:  ควีนส์พาร์ก
สโมสรอาชีพ*
| ปี |  ทีม |  ลงเล่น |  (ประตู) |
| 1990–1993 |  ควีนส์พาร์ก |  70 |  (6) |
| 1993–1998 |  เซลติก |  34 |  (4) |
| 1998 |  → นอริช ซิตี (ยืม) |  1 |  (0) |
| 1998–2004 |  นอริชซิตี |  212 |  (15) |
| 2004–2005 ท |  เวสต์แฮม ยูไนเต็ด |  18 |  (2) |
| 2005–2008 |  วอตฟอร์ด |  52 |  (3) |
ทีมชาติ
| 2004 |  สกอตแลนด์ |  5 |  (0) |
จัดการทีม
2008:  วอตฟอร์ด (ผู้จัดการทีมชั่วคราว)
2009–2011:  วอตฟอร์ด
2011–2013:  คาร์ดิฟฟ์ ซิตี
2014–2015:  วีแกน แอทเลติก
2017–2018:  สกอตแลนด์ (ชั่วคราว)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
แมลคัม จอร์จ "มัลกี" มักคาย (อังกฤษ: Malcolm George "Malky" Mackay) เกิดเมื่อวันที่ 19 กุมภาพันธ์ ค.ศ. 1972 เป็นอดีตนักฟุตบอลทีมชาติสกอตแลนด์ มักคายเคยเล่นให้กับนอริชซิตีและเซลติก สโมสรฟุตบอลชื่อดังจากประเทศอังกฤษและสกอตแลนด์มาก่อน โดยเขาเล่นในตำแหน่งกองหลัง โดยปัจจุบันเขาหันมาทำงานเป็นผู้จัดการทีม ซึ่งเขาเคยคุมทีมสโมสรฟุตบอลคาร์ดิฟฟ์ซิตีในประเทศอังกฤษจนถึงปลายปี ค.ศ. 2013
แหล่งข้อมูลอื่น

Malky Mackay profile เก็บถาวร 2008-05-17 ที่ เวย์แบ็กแมชชีน at watfordfc.co.uk
Malky Mackay profile[ลิงก์เสีย] at canaries.co.uk
สถิติของ Malky Mackay ที่ Soccerbase
Career information at ex-canaries.co.uk
มัธยฐาน

สำหรับมัธยฐานในทางเรขาคณิต ดูที่ เส้นมัธยฐาน
การหามัธยฐานในชุดข้อมูลที่มีจำนวนข้อมูลเป็นจำนวนคี่หรือคู่
ในทฤษฎีความน่าจะเป็นและสถิติศาสตร์ มัธยฐาน (อังกฤษ: median) คือการวัดแนวโน้มสู่ส่วนกลางชนิดหนึ่ง ที่ใช้อธิบายจำนวนหนึ่งจำนวนที่แบ่งข้อมูลตัวอย่าง หรือประชากร หรือการแจกแจงความน่าจะเป็น ออกเป็นครึ่งส่วนบนกับครึ่งส่วนล่าง มัธยฐานของรายการข้อมูลขนาดจำกัด สามารถหาได้โดยการเรียงลำดับข้อมูลจากน้อยไปมาก (หรือมากไปน้อยก็ได้) แล้วถือเอาตัวเลขที่อยู่ตรงกลางเป็นค่ามัธยฐาน ถ้าหากจำนวนสิ่งที่สังเกตการณ์เป็นจำนวนคู่ ทำให้ค่าที่อยู่ตรงกลางมีสองค่า ดังนั้นเรามักจะหามัชณิม (mean) ของสองจำนวนนั้นเพื่อให้ได้มัธยฐานเพียงหนึ่งเดียว
ตัวอย่าง

กำหนดให้ชุดข้อมูลหนึ่งมีข้อมูลเป็น (6, 5, 6, 8, 2, 2, 3, 2, 4, 2, 7) ซึ่งมีข้อมูล 11 ตัว สามารถเรียงลำดับจากน้อยไปมากได้ (2, 2, 2, 2, 3, 4, 5, 6, 6, 7, 8) หรือมากไปน้อย (8, 7, 6, 6, 5, 4, 3, 2, 2, 2, 2)  ดังนั้นเราจะได้มัธยฐานคือ 4 ซึ่งอยู่กึ่งกลางของการเรียงลำดับข้อมูล
และสำหรับชุดข้อมูล (6, 5, 6, 8, 2, 2, 3, 2, 4, 2) ซึ่งมีข้อมูล 10 ตัว สามารถเรียงลำดับจากน้อยไปมากได้ (2, 2, 2, 2, 3, 4, 5, 6, 6, 8) ค่ากึ่งกลางมีสองค่าคือ 3 และ 4 ดังนั้นจึงต้องหามัชฌิมของสองตัวนี้ ซึ่งในกรณีนี้จะใช้มัชฌิมเลขคณิต ดังนั้นมัธยฐานของข้อมูลชุดนี้เท่ากับ (3 + 4) / 2 = 3.5
มัธยฐานในการแจกแจงความน่าจะเป็น

สำหรับการแจกแจงความน่าจะเป็นใดๆ บนเส้นจำนวนจริงด้วยฟังก์ชันการแจกแจงสะสม F โดยไม่สนใจว่าจะเป็นการแจกแจงต่อเนื่องหรือไม่ มัธยฐาน m คือค่าที่ทำให้อสมการนี้เป็นจริง
หรือ
มัธยฐานในการแจกแจงความน่าจะเป็น > มัธยฐานของการแจกแจงอื่น ๆ

การแจกแจงปรกติ (normal distribution) โดยมีมัชฌิม μ และความแปรปรวน σ2 มัธยฐานจะมีค่าเท่ากับ μ ซึ่งในความเป็นจริง การแจกแจงปรกติจะมีความสัมพันธ์ว่า มัชฌิม = มัธยฐาน = ฐานนิยม
การแจกแจงเอกรูป (uniform distribution) ในช่วง [a, b] จะได้มัธยฐานเท่ากับ (a + b) / 2 ซึ่งมีค่าเท่ากับมัชฌิม
การแจกแจงโคชี (Cauchy distribution) โดยมีพารามิเตอร์บ่งตำแหน่ง x0 และพารามิเตอร์บ่งขนาด y มัธยฐานจะมีค่าเท่ากับ x0
การแจกแจงแบบเลขชี้กำลัง (exponential distribution) โดยมีพารามิเตอร์บ่งขนาด λ จะได้มัธยฐานเท่ากับ  {\tfrac {1}{\lambda }}\ln(2)
การแจกแจงไวบุลล์ (Weibull distribution) โดยมีพารามิเตอร์บ่งรูปร่าง k และพารามิเตอร์บ่งขนาด λ มัธยฐานจะมีค่าเท่ากับ  {\tfrac {1}{\lambda }}[\ln(2)]^{1/k}
มองโกเลียนเจอร์บิล

| มองโกเลียนเจอร์บิล |
| --- | --- |

เจอร์บิลป่าในมองโกเลีย
สถานะการอนุรักษ์
 ความเสี่ยงต่ำ  (IUCN 3.1) 
การจำแนกชั้นทางวิทยาศาสตร์
อาณาจักร:: สัตว์
ไฟลัม:: สัตว์มีแกนสันหลัง
ชั้น:: สัตว์เลี้ยงลูกด้วยน้ำนม
อันดับ:: อันดับสัตว์ฟันแทะ
วงศ์:: วงศ์หนู
วงศ์ย่อย:: Gerbillinae
สกุล:: Meriones
สกุลย่อย:: Pallasiomys
สปีชีส์:: M.  unguiculatus
ชื่อทวินาม
Meriones unguiculatus (Milne-Edwards, 1867)

มองโกเลียนเจอร์บิล (อังกฤษ: Mongolian Gerbil) เป็นสายพันธุ์หนึ่งของหนูเจอร์บิลหรือหนูทะเลทราย เป็นสัตว์เลี้ยงลูกด้วยนมขนาดเล็กที่มีความทนทานและสามารถปรับตัวให้เข้ากับสภาพอากาศที่แห้งแล้งได้ดีมาก มีอนุวงศ์รวมแล้วประมาณ 110 ชนิด จะพบมากในทะเลทรายของแถบ แอฟริกัน , อินเดีย และ เอเชีย ด้วยความที่เป็นสัตว์อ่อนโยนและทนทาน จึงกลายเป็นที่นิยมในเวลาไม่นาน
ขนาดของหนูเจอร์บิล

หนูเจอร์บิลจะมีความยาวจนถึงหาง ที่ระหว่าง 15 ถึง 30 เซนติเมตร หรืออาจจะมากกว่านี้นิดหน่อย และหนูเจอร์บิลขนาดโต จะสามารถมีน้ำหนักเฉลี่ยได้ถึง 70 ถึง 100 กรัม อยู่ที่การเลี้ยงของผู้เลี้ยงที่จะสามารถเอาใจใส่ในเรื่องของอาหารการกินของหนูเจอร์บิลได้ดีแค่ไหนด้วย
พฤติกรรมและนิสัยของหนูเจอร์บิล

หนูเจอร์บิลเป็นสัตว์สังคมสูงและอาศัยอยู่กันเป็นกลุ่ม จะคอยพึ่งพากันและกัน รักครอบครัว และจะรับรู้ได้จากความรู้สึกของกลิ่นจากต่อมที่ผลิตมาจากส่วนใต้ท้อง เพื่อไว้คอยบ่งชี้ถึงสถานะของสมาชิกในครอบครัว ดังนั้น ถ้ามีตัวแปลกกลิ่นหรือแปลกถิ่นเข้ามา ก็จะถูกหนูเจอร์บิลในถิ่นเดิมเข้าโจมตี เพราะจากกลิ่นที่ไม่คุ้นเคยนั่นเอง
วิธีการเลือกหนูเจอร์บิล

หนูเจอร์บิลที่ดีจะต้องมีดวงตาที่กลมโตดูสดใส มีเส้นขนที่เงางามและราบรื่น จมูกไม่เป็นสะเก็ด มีความชัดเจน บริเวณก้นไม่เปียก และที่สำคัญ หนูเจอร์บิลนั้นจะต้องจะต้องดูคึกและแข็งแรง อยากรู้อยากเห็น ยิ่งกระโดด ดีดไปมาเลยยิ่งดี ตามบุคลิกภาพโดยธรรมชาติของมัน
หนูเจอร์บิลสัตว์เลี้ยงภายในบ้าน

หนูเจอร์บิลมีต้นกำเนิดพื้นเพมาจากประเทศมองโกเลีย และได้ถูกนำมาจากประเทศจีนครั้งแรกเข้าสู่กรุงปารีส ประเทศฝรั่งเศส ในศตวรรษที่ 19 และต่อมาก็ถูกนำไปที่ประเทศสหรัฐอเมริกา ในปี 1954 โดย ดร.Victor Schwentker เพื่อสำหรับไปใช้ในการทดลองและวิจัย และต่อมาหนูเจอร์บิลก็ได้เป็นที่รู้จักเป็นครั้งแรกในอุตสาหกรรมสัตว์เลี้ยงในปี 1964 และเป็นสัตว์เลี้ยงที่ได้รับความชื่นชอบในเวลาอันรวดเร็ว และจะสามารถพบได้ในร้านค้าสัตว์เลี้ยงทั่วไปในสหราชอาณาจักรและสหรัฐอเมริกา
ที่อยู่อาศัยของหนูเจอร์บิล

ควรจะเป็นที่ที่มีอากาศถ่ายเทและไม่โดนแสงโดยตรง ลมไม่โกรกอยู่ตลอดเวลา แสงสว่างของไฟต้องเป็นเวลา อุณหภูมิต้องปกติให้คงที่เท่าที่จะทำได้ หนูเจอร์บิลมีประสาทการรับฟังที่ดีมากจึงไม่ควรเป็นที่ที่มีเสียงดังจนเกินไปเพราะอาจจะเป็นปัญหาสืบเนื่องไปถึงการผสมพันธุ์ หนูเจอร์บิลนั้นจะชอบขุดมากและจะชอบแทะทุกสิ่ง โดยเฉพาะพลาสติกควรละเว้นเป็นอันขาด เพราะอาจจะก่อให้เกิดปัญหาสุขภาพที่รุนแรงมากได้ในอนาคตจากที่เข้าไปแทะพลาสติกนั่นเอง ส่วนล้อหมุนหรือล้อที่ใช้สำหรับวิ่ง ก็คงจะไม่จำเป็นเพราะเค้าอาจจะกัดจนไม่เหลือชิ้นดี และที่ใส่อาหารก้อไม่ควรทำจากไม้หรือพลาสติกเช่นกัน สรุปคือ ทุกอย่างที่อยู่ในบ้าน ควรจะเป็นสิ่งของที่ำทำมาจากเซรามิคหรือดินเผาจะดีกว่า
การผสมพันธุ์ของหนูเจอร์บิล

หนูเจอร์บิลนั้น จะใช้เวลากันหลายชั่วโมงในการผสมพันธุ์ จะเสร็จในระยะเวลาสั้นๆ แต่บ่อย โดยการไล่ตามของตัวผู้ ที่ตัวเมียนั้นจะคอยวิ่งหนี
ของเล่นสำหรับหนูเจอร์บิล

แท่งไม้ เพื่อช่วยให้หนูได้แทะเล่นและลับฟัน
ล้อวิ่ง แต่ก็ต้องทำใจเรื่องที่จะต้องถูกแทะจนไม่เหลือชิ้นดีในเวลาไม่นานด้วย
แกนกระดาษ เอาไว้ใช้เป็นอุโมงค์และแทะเคี้ยวเล่น
บ้านลูกมะพร้าว เอาไว้ใช้เป็นถ้ำและแทะเล่นก็ได้
บันไดไม้และสะพานไม้ เอาไว้ใช้ปีนป่ายและแทะเล่นได้อีกด้วย
ทรายอาบน้ำ ไม่ใช่ทรายที่ใช้ก่อสร้างนะ จะเป็นทรายละเอียดชนิดพิเศษ หาซื้อได้ตามร้านขายสัตว์เลี้ยงทั่วไป เอาไว้ให้หนูเจอร์บิลของเราทำความสะอาดขนให้เงางามอยู่เสมอ
อาหารของหนูเจอร์บิล

จะแบ่งออกได้เป็นสามประเภทคือ ผักสดและผลไม้ ที่ไม่อุ้งน้ำมากจนเกินไปหรือว่ามีรสเปรี้ยว เพราะอาจจะทำให้หนูท้องเสียได้ ซึ่งเป็นโรคที่อันตรายมากสำหรับหนูประเภทนี้ ต่อไปคือ ธัญพืชแบบแห้งต่างๆ จะเป็นอาหารบัดดี้หรือเมล็ดพืชต่างๆ ที่มีขายอยู่ตามร้านอาหารสัตว์ทั่วไป สุดท้ายก็คือแมลง จะแบบเป็นๆ หรือแบบอบแห้งก็ได้ อาหารทุกชนิดสำหรับหนูเจอร์บิลนั้น จะต้องระวังเรื่องสารพิษตกค้างไว้ด้วยอย่างยิ่ง และควรจะเปลี่ยนอาหารให้กินบ้างเพื่อที่หนูเจอร์บิลของเราจะได้รับสารอาหารได้อย่างครบถ้วน เพราะการบำรุงนั้นเป็นสิ่งที่ดีเสมอ และให้ในปริมาณที่พอเหมาะไม่มากจนเกินไป และที่สำคัญที่สุด "น้ำอย่าให้ขาด"
หนูเจอร์บิลกับการลับฟัน

มีอยู่หลายๆ กรณีที่มักจะพูดถึงเสมอว่า ถ้าไม่มีอะไรให้หนูเจอร์บิลแทะ จะทำให้หนูเจอร์บิลของเราฟันยาวหรือเปล่า และพอฟันยาวขึ้นมาก็จะทำให้กินอาหารไม่ได้ เป็นเหตุให้หนูเจอร์บิลต้องเสียชีวิตไป ถ้าอ้างถึงบุคคลทั่วไปที่เลี้ยงกัน ก็ไม่เคยนำแท่งไม้หรืออะไรให้แทะเลย แต่อย่าลืมว่า เราไม่ได้ไปคอยสังเกตการณ์อยู่ตลอดเวลาว่าหนูเจอร์บิลของเรานั้น ใช้วิธีการลับฟันแบบไหน อาจจะจากการแทะไม้ เซรามิคหรือดินเผาต่างๆ ที่อยู่ภายในที่เลี้ยงของเราก็เป็นได้ แต่ทางที่ดีที่สุดก็คือ ให้เราใส่ท่อนไม้เล็กๆ หรืออะไรก็ได้ที่เป็นไม้ ไว้ในที่เลี้ยงของเราไว้ซักชิ้นก็น่าจะดี กันไว้ดีกว่าแก้
ความนิยมหนูเจอร์บิลในประเทศไทย

หนูเจอร์บิลได้ถูกนำมาเพาะเลี้ยงในประเทศไทยเป็นเวลาหลายปีแล้ว แต่มีจำนวนผู้เพาะเลี้ยงน้อยมากในขณะนั้น รวมถึงจำนวนผลผลิตของหนูเจอร์บิลก็ไม่ได้มีเยอะเหมือนกับหนูชนิดอื่นๆ และต่อมา ก็เพิ่งจะมาได้รับความนิยมมากในช่วงกลางปี พ.ศ. 2555 จนถึงปัจจุบัน และมีแนวโน้มจะได้รับความนิยมเพิ่มขึ้นเรื่อยๆ อย่างช้าๆ ไม่ว่าจะนำมาเป็นสัตว์เลี้ยงภายในบ้าน หรือ นำไปเป็นอาหารของสัตว์กินเนื้อชนิดอื่นๆ
โทนสีของหนูเจอร์บิล

สีกระรอก
สีทอง
สีเทา
สีน้ำตาล
สีขาว
สีวิเชียรมาศ
สีครีม
สีดำ
สีด่าง
แหล่งข้อมูลอื่น

Chanavee Gerbil's Farm (Thailand)
The National Gerbil Society (U.K.)
The American Gerbil Society
The Gerbils.com - Everything about the gerbil
ครอบครัวหนูเจอร์บิล
หนูเจอร์บิลขณะกำลังกินอาหาร
มัลโคล์ม เดวิด เคลลีย์

| มัลโคล์ม เดวิด เคลลีย์ |
| --- | --- |
เกิด:  (1992-05-12) 12 พฤษภาคม ค.ศ. 1992 (32 ปี)
อาชีพ: นักแสดง
ปีที่แสดง: 1999–ปัจจุบัน
มัลโคล์ม เดวิด เคลลีย์ (อังกฤษ: Malcolm David Kelley) เกิดเมื่อวันที่ 12 พฤษภาคม ค.ศ. 1992 เป็นนักแสดงวัยรุ่นชาวอเมริกัน เริ่มผลงานแสดงภาพยนตร์ในปี 2004 เรื่อง You Got Served เขาปรากฏในซีรีส์ทางโทรทัศน์เรื่อง Lost กับบทวอลต์ เขามีบทบาทสำคัญในฤดูกาลแรก (2004-2005) และยังปรากฏตัวส่วนใหญ่ในฤดูกาลที่ 2 (2005-2006) จากนั้นกลับมาปรากฏตัวอีกครั้งในตอนสุดท้ายของฤดูกาลที่ 3 ชื่อตอน "Through the Looking Glass" และปรากฏตัว 2 ครั้งในฤดูกาลที่ 4 ในตอนที่ชื่อ "Meet Kevin Johnson" และ "There's No Place Like Home" และกับตอนในฤดูกาลที่ 5 ที่ชื่อตอน "The Life and Death of Jeremy Bentham"
เขายังแสดงในซีรีส์ Judging Amy, Law & Order: Special Victims Unit และ My Name Is Earl
ผลงานแสดง

Antwone Fisher (2002) (Film) ... รับบทเป็น Antwone Fisher อายุ 7
You Got Served (2004) (Film) ... รับบทเป็น Lil Saint
Knights of the South Bronx (2005) (Film) ... รับบทเป็น Jimmy Washington
My Name Is Earl (2006) (TV series guest star) ... รับบทเป็น Alby
Law & Order: Special Victims Unit (2006) (TV series guest star) ... รับบทเป็น Nathan Phelps
Lost (2004-2009) (TV series regular), (2005-2009) (Recurring guest star) ... รับบทเป็น Walt Lloyd
The Kings of Appletown (2008) (Film) ... รับบทเป็น Cliff
มัทธิว 5:44

วรรคในพระวรสารนักบุญมัทธิวในพันธสัญญาใหม่
| มัทธิว 5:44 |
| --- | --- |
← มัทธิว 5:43มัทธิว 5:45 →
คำเทศนาบนภูเขา ฉากประดับแท่นบูชาโดย Henrik Olrik (ค.ศ. 1830–1890) ที่ Sankt Matthæus Kirke เมืองโคเปนเฮเกน ประเทศเดนมาร์ก
หนังสือ: พระวรสารนักบุญมัทธิว
ภาคในคัมภีร์ไบเบิลคริสต์: พันธสัญญาใหม่
มัทธิว 5:44 (อังกฤษ: Matthew 5:44) เป็นวรรคที่ 44 ในบทที่ 5 ของพระวรสารนักบุญมัทธิวในพันธสัญญาใหม่ ซึ่งยังปรากฏในลูกา 6:27–36 เป็นส่วนหนึ่งของคำเทศนาบนภูเขา นี่เป็นวรรคที่ 2 ของวรรคแย้งก่อนหน้าซึ่งเกี่ยวกับพระบัญญัติที่ว่า "จง​รัก​เพื่อน‍บ้าน​เหมือน​รัก​ตน‍เอง" ในบทนี้ พระเยซูทรงหักล้างคำสอนของบางคนที่ว่าจง "เกลียดชังศัตรูของท่าน"
เนื้อหา

ในคัมภีร์ไบเบิลภาษาไทยฉบับพระเจ้าเจมส์มีความว่า:
ฝ่ายเราบอกท่านว่า จงรักศั​ตรู​ของท่าน จงอวยพรแก่​ผู้​ที่​สาปแช่งท่าน จงทำดี​แก่​ผู้​ที่​เกล​ียดชังท่าน และจงอธิษฐานเพื่อผู้​ที่​ปฏิบัติ​ต่อท่านอย่างเหยียดหยามและข่มเหงท่าน
Novum Testamentum Graece มีความว่า:
ἐγὼ δὲ λέγω ὑμῖν, ἀγαπᾶτε τοὺς ἐχθροὺς ὑμῶν

καὶ προσεύχεσθε ὑπὲρ τῶν διωκόντων ὑμᾶς
ฉบับแปลสมัยใหม่หลายฉบับ (ตามต้นฉบับอเล็กซานเดรีย) ตัดความบางส่วนของวรรคนี้ ยกตัวอย่างเช่นพระคริสตธรรมคัมภีร์ ฉบับมาตรฐานมีความว่า: "แต่เราบอกพวกท่านว่า จงรักศัตรูของท่าน และจงอธิษฐานเพื่อบรรดาคนที่ข่มเหงพวกท่าน"
การตีความ > รัก

ความหมายของคำว่า รักในภาษากรีกมีข้อจำกัดมากกว่าภาษาอังกฤษ บาร์เคลย์ตั้งข้อสังเกตว่าภาษากรีกมีคำที่แตกต่างกัน 4 คำซึ่งโดยปกติแปลว่ารัก คำภาษากรีกของรักสำหรับสมาชิกในครอบครัวคือ stergein สำหรับความรักทางเพศคือ eros และสำหรับความรักอันลึกซึ่งคือ philia คำเหล่านี้ไม่ได้ใช้ในวรรคนี้  แต่ผู้เขียนของพระวรสารมัทธิวใช้คำว่า agapan ซึ่งบาร์เคลย์แปลว่าความเมตตากรุณาอย่างต่อเนื่อง (continued benevolence) คำนี้ปรากฏอัก 7 ครั้งในพระวรสารนักบุญมัทธิว และ 140 ครั้งในพันธสัญญาใหม่
แหล่งข้อมูลอื่น

Matthew 5:44 at Bible Hub.
| 0 | 1 | 2 |
| --- | --- | --- |
| ก่อนหน้า มัทธิว 5:43 | พระวรสารนักบุญมัทธิวบทที่ 5 | ถัดไป มัทธิว 5:45 |
ต้นฉบับภาษากรีกของมัทธิว 5:42-45 พร้อมหัวกระดาษตกแต่งใน Folio  51 recto ของ Lectionary 240 (ศตวรรษที่ 12)
มะเร็งเต้านม

| มะเร็งเต้านม |
| --- | --- |
ภาพทางมิญชพยาธิวิทยาของมะเร็งเยื่อบุเซลล์ท่อของเต้านม ย้อมสี Hematoxylin-eosin
บัญชีจำแนกและลิงก์ไปภายนอก
ICD-10: C50
ICD-9: 174-175
OMIM: 114480
DiseasesDB: 1598
MedlinePlus: 000913
eMedicine: med/2808
NCI: มะเร็งเต้านม
MeSH: D001943
ภาพแมมโมแกรม : (ซ้าย) เต้านมปกติ (ขวา) เต้านมมะเร็ง
มะเร็งเต้านม (อังกฤษ: Breast cancer) เป็นโรคมะเร็งที่พัฒนาจากเนื้อเยื่อเต้านม อาจมีอาการแสดง ได้แก่ มีก้อนในเต้านม มีการเปลี่ยนแปลงรูปทรงของเต้านม ผิวหนังมีรอยบุ๋ม มีสารน้ำไหลจากหัวนม หรือมีปื้นผิวหนังมีเกล็ดแดง ในผู้ที่มีการแพร่ของโรคไปไกล อาจมีปวดกระดูก ปุ่มน้ำเหลืองโต หายใจลำบาก
มะเร็งเต้านมทั่วโลกเป็นมะเร็งที่พบมากที่สุดในหญิง โดยคิดเป็น 25% ของผู้ป่วยมะเร็งทั้งหมด ในปี 2563 โรคนี้มีผู้ป่วย 2.2 ล้านคน และผู้เสียชีวิต 685,000 คน พบมากกว่าในประเทศพัฒนาแล้ว และพบในหญิงมากกว่าชาย 100 เท่า
ปัจจัยเสี่ยง

ผู้หญิงที่มีอายุมากกว่า 40 ปีขึ้นไป จะมีความเสี่ยงต่อการเป็นมะเร็งเต้านม โดยพบบ่อยในหญิงที่มีอายุ 50 ปีขึ้นไป
หญิงที่มีประวัติคนในครอบครัวเป็นมะเร็งเต้านม จะมีความเสี่ยงต่อการเกิดมะเร็งเต้านมมากกว่าคนปกติ รวมทั้ง ผู้ป่วยที่เคยเป็นมะเร็งเต้านม ก็มีอัตราเสี่ยงที่จะกลับมาเป็นใหม่สูงกว่าคนปกติด้วย
ผู้ที่มีบุตรหลังอายุ 30 ปี รวมทั้ง หญิงที่ไม่เคยมีบุตร จะมีความเสี่ยงต่อการเป็นมะเร็งเต้านมมากขึ้น
การกลายพันธุ์ของยีน เช่น การเกิดการกลายพันธุ์ของยีน BRCA1 หรือ BRCA2 สามารถทำให้เกิดมะเร็งเต้านม และสามารถถ่ายทอดทางพันธุกรรมได้
ผู้หญิงที่มีเต้านมเต่งตึงกว่าอายุ เช่น หญิงที่มีอายุมากกว่า 45 ปี และมีความหนาแน่นของเต้านมมากกว่าร้อยละ 75 จะมีความเสี่ยงต่อการเกิดมะเร็งเต้านมมากกว่าคนปกติ
ผู้หญิงที่มีประจำเดือนมาตั้งแต่อายุก่อน 12 ปี หรือ ประจำเดือนหมดช้าหลังอายุ 55 ปี จะมีโอกาสเป็นมะเร็งเต้านมได้ง่ายกว่าคนปกติ
ผู้ที่รับประทานฮอร์โมนเพศหญิง รวมทั้ง ผู้ที่ได้รับยาคุมกำเนิดเป็นเวลานาน อาจเกิดมะเร็งเต้านมมากยิ่งขึ้น
การสูบบุหรี่ทำให้เพิ่มโอกาสในการเกิดเป็นมะเร็งเต้านมมากขึ้น
อาการเริ่มต้นที่อาจจะเป็นมะเร็ง

มะเร็งระยะเริ่มต้นนั้นมักจะไม่มีอาการเจ็บ แต่อาจจะตรวจพบความผิดปกติเกิดขึ้นที่เต้านม ซึ่งอาจจะเป็นอาการเริ่มต้นของโรคมะเร็งเต้านม ดังนี้
มีก้อนที่เต้านม (ร้อยละ 15-20 ของก้อนที่คลำได้ บริเวณเต้านมเป็นมะเร็งเต้านม
มีการเปลี่ยนแปลงขนาด และรูปร่างของเต้านม
ผิวหนังเปลี่ยนแปลง เช่น รอยบุ๋ม ย่น หดตัว หนาผิดปกติ บางส่วนมีสะเก็ด
หัวนมมีการหดตัว คัน หรือแดงผิดปกติ
มีเลือดหรือน้ำออกจากหัวนม (ร้อยละ 20 ของการมีเลือดออกจะเป็นมะเร็ง)
เจ็บเต้านม (มะเร็งเต้านมส่วนใหญ่ไม่เจ็บ นอกจากก้อนโตมากแล้ว)
การบวมของรักแร้ เพราะต่อมน้ำเหลืองโต
การตรวจเต้านมตนเอง

การตรวจมะเร็งเพื่อหาการเปลี่ยนแปลงที่อาจเกิดขึ้น  พบว่าร้อยละ 80  ของเนื้องอกที่เต้านมผู้หญิงนั้นถูกตรวจพบครั้งแรกด้วยตนเอง  การตรวจเต้านมด้วยตนเอง ควรทำทุกเดือนตั้งแต่วัยสาวถึงวัยสูงอายุ  เวลาที่ดีที่สุดที่จะทำการตรวจ คือ หลังหมดระดูแล้ว 3-10 วัน เพราะเป็นช่วงที่เต้านมไม่คัดตึงทำให้ตรวจได้ง่ายสำหรับผู้หญิงที่หมดระดูหรือได้รับการตัดมดลูก  จะเป็นการดีถ้าได้ทำการตรวจเต้านมตนเองทุกวันที่หนึ่งของทุกเดือน
การตรวจเต้านมตนเอง > วิธีการตรวจ 3 ท่า

ทุกท่าจะต้องบิดลำตัวไปทั้งทางซ้ายและขวาสังเกตรูปร่าง ลักษณะ ความผิดปกติของผิวหนังรอยบุ๋ม รอยนูนของเต้านมหรือสิ่งผิดปกติอื่น ๆ ของเต้านมทั้ง 2 ข้าง โดยมีท่า ดังนี้
ยืนหน้ากระจก
ปล่อยแขนข้างลำตัวตามสบาย
ยกแขนทั้ง 2 ข้างเหนือศีรษะ
ท้าวเอว เกร็งอกเพื่อให้ผนังทรวงอกกระชับขึ้น
โค้งตัวมาข้างหน้าใช้มือทั้ง 2 ข้างท้าวเอว
นอนราบ
นอนให้สบาย ตรวจเต้านมขวาให้สอดหมอนหรือม้วนผ้าใต้ไหล่ขวา
ยกแขนขวาเหนือศีรษะเพื่อให้เต้านมด้านนั้นแผ่ราบซึ่งจะทำให้คลำง่ายขึ้น โดยเฉพาะส่วนบนด้านนอกมีเนื้อหนามากที่สุด และมีการเกิดมะเร็งบ่อยที่สุด
ใช้กึ่งกลางตอนบนของนิ้วมือซ้าย (นิ้วชี้ นิ้วกลาง และนิ้วนาง) คลำทั่วเต้านมและรักแร้ ที่สำคัญคือห้ามบีบเนื้อเต้านม เพราะจะทำให้รู้สึกเหมือนเจอก้อนเนื้อซึ่งความจริงไม่ใช่ และทำวิธีเดียวกันนี้กับเต้านมด้านซ้าย
ขณะอาบน้ำ
สำหรับผู้หญิงที่มีเต้านมขนาดเล็กให้วางมือข้างเดียวกับเต้านมที่ต้องการตรวจบนศีรษะ แล้วใช้นิ้วมืออีกข้างคลำไปทิศทางเดียวกับที่ใช้ในท่านอน
สำหรับผู้ที่มีเต้านมขนาดใหญ่ ให้ใช้นิ้วมือข้างนั้นประคอง และตรวจคลำเต้านมจากด้านล่าง ส่วนมืออีกข้างให้ตรวจคลำเต้านมด้านบน
ระยะของมะเร็งเต้านม

ระยะ 0 เป็นระยะเริ่มต้นของเซลล์มะเร็ง ซึ่งยังไม่ลุกลามไปยังเนื้อเยื่อเต้านม
ระยะ 1 ก้อนมะเร็งมีขนาดไม่เกิน 2 เซนติเมตร และยังไม่ลุกลามเข้าต่อมน้ำเหลือง
ระยะ 2 ก้อนมะเร็งมีขนาดระหว่าง 2-5 เซนติเมตร ซึ่งอาจจะลุกลามไปยังต่อมน้ำเหลืองบริเวณรักแร้หรือไม่ก็ได้ หรือมีขนาดไม่เกิน 2 เซนติเมตร และลุกลามเข้าต่อมน้ำเหลืองบริเวณรักแร้แล้ว แต่ยังไม่แพร่กระจายไปสู่อวัยวะอื่น
ระยะ 3 ก้อนมะเร็งมีขนาดใหญ่กว่า 5 เซนติเมตร และลุกลามเข้าต่อมน้ำเหลืองบริเวณรักแร้แล้ว แต่ยังไม่แพร่กระจายไปสู่อวัยวะอื่น
ระยะ 4 มะเร็งแพร่กระจายไปสู่อวัยวะอื่น ๆ แล้ว
การดูแลเต้านม

อายุ 20 ปีขึ้นไป ควรเริ่มตรวจเต้านมด้วยตนเองทุกเดือน
ช่วงเวลาที่เหมาะสมสำหรับการตรวจคือ 3 ถึง 10 วัน นับจากประจำเดือนหมด ส่วนสตรีที่หมดประจำเดือนให้กำหนดวันที่จดจำง่ายและตรวจในวันเดียวกันของทุกเดือน
สำหรับผู้ที่มีประวัติในครอบครัวเป็นมะเร็งเต้านมควรรีบปรึกษาแพทย์เพื่อขอคำแนะนำ
หากพบสิ่งผิดปกติบริเวณเต้านม หรือรักแร้ ควรรีบปรึกษาแพทย์ทันทีที่พบ
การดูแลเต้านมตนเองโดยทั่วไป

ควรตรวจเต้านนมตนเอง หากท่านตรวจแล้วไม่มั่นใจ ให้ขอรับคำปรึกษาที่สถานีอนามัยใกล้บ้าน หรือศูนย์สุขภาพชุมชนใกล้บ้านท่าน
อาการเริ่มต้นของมะเร็งเต้านม
มัสยิดมักกะฮ์ (ไฮเดอราบาด)

| มัสยิดมักกะฮ์ |
| --- | --- |

ศาสนา
ศาสนา: ซุนนี
สถานะองค์กร: มัสยิด
ที่ตั้ง
ที่ตั้ง: ไฮเดอราบาด ประเทศอินเดีย
รัฐ: รัฐเตลังคานา
ประเทศ: อินเดีย
พิกัดภูมิศาสตร์: 17°21′37″N 78°28′24″E﻿ / ﻿17.360305°N 78.473416°E﻿ / 17.360305; 78.473416
สถาปัตยกรรม
รูปแบบ: อินโด-อิสลาม
เสร็จสมบูรณ์: 1693
ลักษณะจำเพาะ
ความจุ: 10,000
ความยาว: 67 m
ความกว้าง: 54 m
ความสูงสูงสุด: 23 m
วัสดุ: แกรนิต
มัสยิดมักกะฮ์ (อังกฤษ: Makkah Masjid) เป็นมัสยิดวันศุกร์ในไฮเดอราบาด เป็นหนึ่งในมัสยิดที่ใหญ่ที่สุดในประเทศอินเดีย ด้วยความจุ 10,000 คน มัสยิดสร้างขึ้นในศตวรรษที่ 17 และปัจจุบันได้รับสถานะอนุสรณ์ภายใต้การคุ้มครอง และเป็นมัสยิดหลักสำหรับพื้นที่เมืองเก่าไฮเดอราบาด มุฮัมมัด กุตับ ชะฮ์ ผู้นำคนที่หกของจักรวรรดิกุตับชาฮี ได้รับสั่งให้ผลิตอิฐขึ้นมาจากดินที่นำมาจากมักกะฮ์ สถานที่ศักดิ์สิทธิ์สูงสุดของศาสนาอิสลาม เพื่อมาใช้สร้างเป็นส่วนโค้งกลางของมัสยิด อิฐจากดินมักกะฮ์นี้เป็นที่มาของชื่อมัสยิด
หมู่อาคารของมัสยิดได้รับการขึ้นทะเบียนเป็นแหล่งมรดกโลกเบื้องต้นของยูเนสโกในปี 2014 ร่วมกับสิ่งปลูกสร้างอื่นในบริเวณ ภายใต้ชื่อหมู่อนุสรณ์และป้อมปราการแห่งรัฐสุลต่านเดกกัน
การก่อสร้างมัสยิดเริ่มมีขึ้นในปี 1617 รัชสมัยของสุลต่านมุฮัมมัด กุตับ ชะฮ์ สุลต่านที่หกแห่งกุตับชาฮี แห่งกอลคอนดา ที่ซึ่งในปัจจุบันคือไฮเดอราบาด มัสยิดสร้างขึ้นโดยแรงงานราว 8,000 คน มัสยิดสร้างแล้วเสร็จโดย  จักรพรรดิโมกุล เอารังเซบ ในปี 1693
มัสยิดใหญ่เกามัน

| มัสยิดใหญ่เกามัน |
| --- | --- |
Masjid Gedhe Kauman

ศาสนา
ศาสนา: ซุนนี
ที่ตั้ง
ที่ตั้ง: ยกยาการ์ตา ประเทศอินโดนีเซีย
ที่ตั้งในยกยาการ์ตา
พิกัดภูมิศาสตร์: 7°48′14″S 110°21′45″E﻿ / ﻿7.803946147462312°S 110.36255534826567°E﻿ / -7.803946147462312; 110.36255534826567
สถาปัตยกรรม
สถาปนิก: Kyai Wiryokusumo
ประเภท: มัสยิด
รูปแบบ: ชวา (ตาจูกลัมบังเตปลก; Tajug lambang teplok)
เสร็จสมบูรณ์: 1773
ลักษณะจำเพาะ
โดม: 0
หอคอย: 0
เว็บไซต์
www.masjidgedhe.or.id
มัสยิดใหญ่เกามัน (อังกฤษ: Kauman Great Mosque) หรือ มัสยิดเกเดเกามัน (ชวา: Mesjid Gedhe Kauman) เป็นมัสยิดใหญ่ประจำรัฐสุลต่านยกยาการ์ตาบนเกาะชวา ประเทศอินโดนีเซีย มัสยิดตั้งอยู่บน อาลุนอาลุน เหนือของยกยาการ์ตากราเติน (Yogyakarta Kraton)
มัสยิดใหญ่เกามันสร้างขึ้นด้วยสถาปัตยกรรมศาสนสถานแบบชวา หลังคาสามชั้น ไม่มีหออะษาน และมีเซอรัมบี (serambi) มัสยิดล้อมรอบอยู่หลังกำแพง ประตูทางเข้าหลักในพิธีการอยู่ทางตะวันออกและทางเหนือ มินบัรสามชั้นตั้งอยู่ทางทิศกิบละฮ์ เฉลียงใต้ชายคาหรือ เซอรัมบี (serambi) เป็นลักษณะพื้นฐานของสิ่งปลูกสร้างแบบชวา ส่วนเฉลียงนี้ยังล้อมรอบด้วยบ่อน้ำขนาดเล็กสำหรับใช้ล้างเท้าก่อนเข้าไปภายในมัสยิด
ลานด้านหน้ามัสยิดปลูกต้นไม้ที่ถือว่ามีคุณประโยชน์ในทางสัญลักษณ์วิทยาของชวา ทางเหนือและใต้ของลานมีศาลาทรงสูง เรียกว่า ปาโกงัน (pagongan) โดยอันทางเหนือเรีนกว่า ปาโกงันเลร์ (Pagongan Ler) อันทางใต้เรียก ปาโกงันกีดูล (Pagongan Kidul) ในระหว่างพิธีเซกาเติน ปาโกงันเลร์ จะเป็นที่สำหรับตั้งกาเมลันชุดกไยนากาวีลากา (Kyai Naga Wilaga) ส่วนปาโกงันกีดูลเป็นสำหรับชุดกันเจิงกไยกูนตูร์มาดู (Kangjeng Kyai Guntur Madu)
มากี้เบอร์รี่

| มากี้เบอร์รี่ |
| --- | --- |

ต้นมากี้และผล

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Oxalidales
วงศ์:: Elaeocarpaceae
สกุล:: Aristotelia
สปีชีส์:: A.  chilensis
ชื่อทวินาม
Aristotelia chilensis (Molina) Stuntz

ชื่อพ้อง
 Cornus chilensis Molina  Aristotelia macqui L'Hér.
มากิเบอร์รี (อังกฤษ: Maqui หรือ Chilean Wineberry, ชื่อวิทยาศาสตร์: Aristotelia chilensis)   เป็นพืชดอกในสกุล Aristotelia กลุ่มเดียวกับ บลูเบอร์รี่,แบล็กเบอร์รี  currants, acai, ราสเบอร์รี่ และ elderberries เป็นพืชหลายปี มีผลเล็กๆสีม่วงเข้มข้น ผลสามารถรับประทานได้ รสชาติอร่อย อมเปรี้ยวถึงหวาน ขึ้นอยู่กับผลที่สุก พบในป่าของชิลี
ผลของมากี้มีแอนโทไซยานิน รับประทานได้ นำไปอบแห้ง ทำแยม น้ำผลไม้ หรือเครื่องดื่ม